*Para ve-los outros cráteres do sistema solar chamados 'Herschel', ir a Herschel (cráter).*
O cráter **Herschel** é un gran cráter de impacto que está no hemisferio de vangarda da lúa de Saturno, Mimas, moi preto do ecuador e a uns 110° de lonxitude oeste. Recibiu o seu nome en honra ó astrónomo William Herschel, quen descubriu Mimas no ano 1789.

Os antípodas do cráter Herschel, con facturas (chamadas *chasmata*) que posiblemente foron causadas polo impacto que creou o cráter.
O cráter Herschel é o cráter máis grande en relación ó corpo -en equilibrio hidrostático- no cal está situado. Este cráter é tan grande que os astrónomos están sorprendidos de que Mimas non se esnaquizar a causa do impacto. Mide 139 km de ancho, case 1/3 do diámetro da lúa; as súas paredes teñen uns 5 km de altura, con partes do chan do cráter que acadan case 10 kms de profundidade, e cun pico central que se eleva 6 km sobre o terreo circundante. Se existise un cráter a un escala equivalente na Terra, este tería uns 4.000 km de diámetro, tan ancho coma Canadá, e cunhas paredes de 200 km de altitude. O impacto que creu o cráter Herschel debeu estar a piques de destruír Mimas por completo; pódense ver *chasmata* nas antípodas do cráter, seguramente estas fracturas e fendas foron creadas polas ondas de choque xeradas polo impacto e que atravesaron a lúa, focalizándose no punto oposto do impacto. Tamén se sospeita que o impacto ten moito que ver co actual patrón da imaxe da temperatura da Mimas, este patrón ten unha forma de Comecocos.

Herschel no cine
----------------

A semellanza entre Mimas e a Estrela da Morte do filme *Star Wars*, debido ó gran tamaño do cráter, é citada moi a miúdo tanto na prensa coma por parte da NASA/JPL. Pero non é máis cunha coincidencia xa que o cráter non foi descuberto ata o ano 1980, tres anos despois de que se fixera o filme.

Galería
-------

* O cráter Herschel no terminador de Mimas.
* Imaxe de Herschel tomada pola sonda *Cassini* no seu sobrevoo máis próximo á superficie, feito o 13-02-2010.
* Vista da *Cassini* do cráter, que amosa a variación de albedo da parede do cráter no cuadrante esquerdo inferior.
* Vista en primeiro plano da cráter Herschel, incluíndo o seu pico central.
* O cráter Herschel en 3D.

Notas
-----

1. 1 2 3 4  Gazetteer of Planetary Nomenclature. "Planetary Names: Crater, craters: Herschel on Mimas". Consultado o 11-08-2011.
2. 1 2 3 4  NASA, ed. (29-03-2010). "Goddard Instrument Aboard Cassini Spacecraft Sees 'Pac-Man' on Saturn Moon".
3. 1 2 3  Os cráteres de lúas pequenas coma o cráter Stickney posiblemente sexan máis grandes en comparación ; os cráteres que puidesen existir nas lúas de planetas ananos aínda non foron fotografados.
4. ↑  Nicholas M. Short, Sr. "Remote Sensing Tutorial Page 19-18 "Saturn and its Moons"". Arquivado dende o orixinal o 13 de setembro de 2010. Consultado o 11 de agosto de 2011.
5. ↑  NASA/JPL/Space Science Institute, ed. (29-03-2010). "PIA12570: Flying by the "Death Star" Moon".
6. ↑  Young, Kelly (11-02-2005). New Scientist, ed. "Saturn's moon is Death Star's twin".

Véxase tamén
------------

### Outros artigos

* Cráter de impacto

|  |  |
| --- | --- |
| Control de autoridades | 
* Wd: Q1426193
* EBID: ID
* GPN: 2478

 |